ತನ್ನ ಹುಟ್ಟುಹಬ್ಬದಂದೇ ಮಗನ ಸಾವು.. ಇಂಥ ಸರ್ಪ್ರೈಸ್ ಗಿಫ್ಟ್ ಕೊಡ್ತಾರಾ? ಎಂದು ಅಪ್ಪನ ಭಾವುಕ ಪೋಸ್ಟ್ ಯಾರೇ ಆಗಲಿ, ಬೆಳೆದ ಮಗ ತೀರಿಹೋದರೆ ಆಗುವ ನೋವು ಅಂತಿಂಥದ್ದಲ್ಲ. ತಮ್ಮ ರಕ್ತ ಹಂಚಿಕೊಂಡು ಹುಟ್ಟಿದ ಪುತ್ರನ ಸಾವನ್ನ ಯಾವುದೇ ತಂದೆತಾಯಿ ಊಹಿಸುವುದೂ ಇಲ್ಲ, ಬಯಸುವುದೂ ಇಲ್ಲ. ಆದರೆ ಇಲ್ಲೊಬ್ಬ ಕಮಿಡಿಯನ್ ಅನಾರೋಗ್ಯದಿಂದ ತೀರಿಕೊಂಡ ತಮ್ಮ ಮಗನ ಸಾವಿನ ಸುದ್ದಿಯನ್ನ ಹಂಚಿಕೊಂಡಿದ್ದಾರೆ. ಜನರನ್ನ ತಮ್ಮ ಹಾಸ್ಯದಿಂದ ನಗಿಸುವ ರಾಜೀವ್ ನಿಗಮ್ ಹರ್ ಶಾಖ್ ಪೆ ಉಲ್ಲು ಬೈಟಾ ಹೇ ಹೆಸರಿನ ಕಾಮಿಡಿ ಶೋ ಮೂಲಕ ಭಾರೀ ಜನಪ್ರಿಯತೆ ಗಳಿಸದವರು. ಅವರ ಪುತ್ರ 2018 ರಿಂದಲೂ ಅನಾರೋಗ್ಯಕ್ಕೊಳಗಾಗಿದ್ದರು. 2018ರಲ್ಲಿ ತಮ್ಮ ಪುತ್ರನನ್ನ ವೆಂಟಿಲೇಟರ್ನಲ್ಲಿ ಇಡಲಾಗಿದೆ ಎಂದು ಪೋಸ್ಟ್ ಮಾಡಿದ್ದರು. ಅಲ್ಲಿಂದಾಚೆಗೆ ಪುತ್ರನ ಬಗ್ಗೆ ಸಾಕಷ್ಟು ಕಾಳಜಿ ವಹಿಸಿದ್ದರು. ಆದ್ರೆ ರಾಜೀವ್ ನಿಗಮ್ ಪುತ್ರ ಕೋಮಾಗೆ ಜಾರಿದ್ದರು. ಇಂಥ ಸಮಯದಲ್ಲಿ ಸಾಕಷ್ಟು ಕಷ್ಟಪಟ್ಟು ತಮ್ಮ ಮಗನಿಗೆ ವೈದ್ಯಕೀಯ ಚಿಕಿತ್ಸೆ ಕೊಡಿಸುತ್ತಿದ್ದರು. ದುರಾದೃಷ್ಟವಶಾತ್ ಅವರ ಪುತ್ರ ಚಿಕಿತ್ಸೆ ಫಲಕಾರಿಯಾಗದೇ ಅವರ ಹುಟ್ಟುಹಬ್ಬದ ದಿನವೇ ಸಾವನ್ನಪ್ಪಿದ್ದಾರೆ. ತಮ್ಮ ಪುತ್ರನ ಸಾವಿನ ಸುದ್ದಿಯನ್ನ ಹಂಚಿಕೊಂಡಿರುವ ನಿಗಮ್.. ವಾಟ್ ಎ ಸರ್ಪ್ರೈಸ್ ಬರ್ತ್ಡೇ ಗಿಫ್ಟ್.. ನನ್ನ ಮಗ ದೇವರಾಜ್ ಇಂದು ನನ್ನನ್ನ ಬಿಟ್ಟು ಹೋಗಿದ್ದಾನೆ. ಬರ್ತ್ಡೇ ಕೇಕ್ನ್ನೂ ತಿನ್ನದೇ ಹೋಗಿದ್ದಾನೆ. ಹುಚ್ಚ ಯಾರಾದ್ರೂ ಇಂಥ ಗಿಫ್ಟ್ ಕೊಡ್ತಾರಾ..? ಎಂದು ಭಾವನಾತ್ಮಕ ಪೋಸ್ಟ್ ಹಾಕಿದ್ದಾರೆ